google/wiki40b huggingface dataset:
Kevin Jonas

Biografi

Kevin ble født i Teaneck i New Jersey. Han vokste opp i Wyckoff, New Jersey og er av irsk, italiensk, tysk og indiansk arv. Alle brødrne er medlem av den evangeliske kirke, deres far er tidligere prest og de ble undervist hjemme av moren. I tillegg er de kjent for å gå med kyskhetsringer på deres venstre ringfinger og har lovet å ikke ha sex før ekteskapet.

Musikk

I 2005 fikk Columbia Records' sjef Steve Greenberg høre Nicks soloalbum. Greenberg likte derimot ikke albumet, men likte Nicks sangstemme svært godt. Etter å ha hørt låta «Please Be Mine», skrevet og fremført av brødrene, bestemte han seg for å gi trioen platekontrakt med Daylight/Columbia Records. Etter å ha fått platekontrakt, vurderte brødrene å kalle seg for «Sons of Jonas», før de endte opp med «Jonas Brothers».
Gruppas første album It's About Time, ble gitt ut 8. august 2006. Ifølge gruppas manager, det var bare en «begrenset utgave» av litt over 50 000 eksemplarer. Sony var derimot ikke interessert i å promotere gruppa ytterligere, slik at de vurterte å bytte plateselskap. Gruppa ble til slutt droppet av Columbia Records tidlig i 2007. 
Jonas Brothers signerte med plateselskapet Hollywood Records i februar 2007.
Samtidig begynte brødrene å spille i reklamefilmer GAP, der de sang jingle. Deres selvtitulerte andre album, Jonas Brothers, ble gitt ut 7. august 2007. Albumet nådde en femteplass på Billboard Hot 200-lista den første uka den var i salg. 
The Jonas Brothers' tredje studioalbum, A Little Bit Longer, ble gitt ut i USA 12. august 2008 og nådde førsteplass på Billboard 200.
16. juni 2009, ga gruppa ut sitt fjerde studioalbum, med tittelen Lines, Vines, and Trying Times. Albumet nådde førsteplass på Billboard 200 med 247 000 solgte eksemplarer. 1. mai 2012, ble det annonsert at Jonas Brothers sa opp avtalen med plateselskapet Hollywood Records, og kjøpte rettighetene til musikken sin egen musikk.

Film og TV

17. august 2007 hadde Kevin sammen med sine to brødre gjesteopptreden i Hannah Montana, og ble en av de mest sette episodene på amerikansk kabel-tv, med 10,7 millioner seere. Brødrene spilte også i filmen «Camp Rock». Kevin spiller rollen som gitaristen «Jason», Nick spiller «Nate», mens Joe spiller hovedrollen som vokalist «Shane Gray».
Minirealityserien Jonas Brothers: Living the Dream hadde premiere 16. mai 2008.
Nå er han også med i en serie på Disney Channel som heter JONAS, der alle brødrene er med.
Norsk Tidsskriftforening

Norsk Tidsskriftforening er en ideell interesseorganisasjon for norske tidsskrifter, stiftet i 2003. Foreningen er organisert som en medlemsstyrt utgiverorganisasjon for politiske, allmennkulturelle, vitenskapelige og litterære tidsskrifter. Foreningen holder til i Litteraturhuset i Oslo.
For å kvalifisere til medlemskap må tidsskriftet følge redaktørplakaten og utgis eller oppdateres minst to ganger i året. Foreningen er åpen både for papirbaserte og nettbaserte tidsskrifter.

Drift

Mellom årsmøtene ledes tidsskriftforeningen av et styre på syv personer. Siden 2007 har Bente Riise vært foreningens leder. Tidligere styreledere er Knut Olav Åmås (2003–2005) og Eva Løveid Mølster (2004–2007). Foreningen mottar ikke driftstøtte, men har mottatt prosjektstøtte fra blant andre Norsk kulturråd og Stiftelsen Fritt Ord. Foreningen er tilsluttet den nordiske tidsskriftforeningen.

Aktivitet

Fra 2010 har foreningen organisert hoveddelen av aktivitetene i tre satsningsfelt: interesseorganisasjon, synliggjøring og tidsskriftskole. Som interesseorganisasjon arbeider foreningen for å fremme tidsskriftenes interesser på ulike områder. Foreningen er en samarbeidspartner for andre aktører i kulturlivet og en høringspart for forvaltningen. Foreningen har flere tiltak for at tidsskriftene skal synes i det offentlige rommet. Blant disse er prisen Årets tidsskrift, som deles ut av en uavhengig komité på vegne av foreningen, og Tidsskriftdagen, som er et årlig bransjetreff på Litteraturhuset i Oslo som er åpent for alle. Foreningens opplæringstiltak er samlet i Tidsskriftskolen, med kurs, seminarer og rådgiving for redaksjonene. Disse tiltakene er som regel også åpne for andre enn medlemmene.
Wilsemedaljen

Wilsemedaljen ble innstiftet i 1953 av Borgarsyssel Museum til minne om Østfolds første betydelige kulturforsker, Jacob Nicolai Wilse (1735–1801), sogneprest i Spydeberg og Eidsberg. Medaljen utdeles årlig til en person som på en «uegennyttig og idealistisk måte har arbeidet for vernet av den lokale kulturarv og fremmet interessen for denne, har drevet forskning innen Østfolds kulturhistorie, eller ydet det lokale kulturhistoriske arbeid særlig avgjørende støtte».
Selve medaljen preges i sølv og viser i aversen Wilses hode i relieff. På medaljen står det «For fortjenester av Østfolds kulturforskning». Reversen er preget med en krans hvor medaljørens navn graveres inn. Medaljen bæres i grønt bånd, og et diplom følger medaljen.
Medaljen deles ut av en komité bestående av representanter for Borgarsyssel Museum, Østfold Historielag og Fortidsminneforeningen Østfold avdeling.
Titoceres

Utseende

Ganske store, mørkfargede trebukker med lange, kraftige antenner. Oversiden er kraftig punktert og delvis kledt med lyse skjell. Antennene er noe lengre enn kroppen, kraftige ved roten men ganske tynne mot spissen. Hannens forføtter er svært brede. Pronotum er omtrent tønneformet uten tenner på sidene, omtrent så bredt som hodet og betydelig smalere enn dekkvingene, som er noe avsmalnende bakover.

Utbredelse

Slekten er utbredt i Afrika inkludert det sørlige Arabia (som biogegrafisk hører sammen med Afrika).
Christian Winther

Kulturkanonen

«Rosa unica» er tatt opp i den danske kulturkanonens lyrikkantologi.
Påskeferie

Påskeferie i Norge

Norge er ett av de få land i verden som holder sammenhengende helg fra og med skjærtorsdag til og med 2. påskedag. Selve kjernehelgen gir altså de fleste minst fem sammenhengende fridager eller påskeferie.  Samtidig fører fridags-, flexi- og avspaseringsordninger i norsk arbeidsliv og skole til at påskehøytid for mange blir det samme som ti sammenhengende fridager – fra og med «palmelørdag», det vil si lørdag før palmesøndag, gjennom hele den stille uke til og med 2. påskedag.
85% av den norske befolkningen (mellom 16 og 79 år) har hjemmepåske, det vil si tilbringer påskeferien hjemme. Av de 15% som reiser på påskeferie, drar nesten like mange til kysten som til fjells. Thomas Hylland Eriksen antok i en kronikk i Dagbladet i 2000 at kun 3–5 prosent av befolkningen tilbringer påsken i en hytte på fjellet.
Folk fra Oslo, Akershus, Rogaland, Agder og Trøndelag er de som i størst utstrekning reiser bort, mens innbyggere i Nordland og Hedmark er de mest hjemmekjære.
I perioden fra 1995 til 2005 økte antallet boliginnbrudd gjennomsnittlig med 37 prosent i påskedagene i forhold til ellers i året. I 2006 var økningen mindre, delvis på grunn av forebyggende tiltak som boligalarmer og annet.
Tomáš Kalas

Landslaget

14. november 2012 fikk han sin første landskamp for Tsjekkia mot Slovakia.
Timothy Kitum

Karriere

I 2011 kom Kitum på tredjeplass ved Ungdoms-VM i friidrett i Lille i Frankrike, der han løp på ny personlig rekord med 1:44,98. Leonard Kirwa Kosencha vant denne distansen, foran Mohammed Aman. 
Han satte ny personlig rekord innendørs i februar 2012, ved Meeting Pas de Calais-stevnet i Liévin, med 1:45,96, og han deltok også ved VM i friidrett innendørs 2012 i Istanbul. Der ble han slått ut i semifinalen, med tiden 1:48,22. I mai fikk han andreplass ved Diamond League-stevnet i Shanghai, kun slått av Leonard Kosencha, og fikk to Diamond League-poeng. Noen dager senere senket han sin personlige rekord til 1:44,0 ved Fanny Blankers-Koen Games i Hengelo. 
Ved junior-VM i friidrett i juli 2012 vant han først sitt kvalifiseringsheat med tiden 1:47,96, deretter sitt semifinaleheat med tiden 1:49,09. I finalen løp han på 1:44,56, som holdt til andreplass, bak Nijel Amos fra Botswana. 
Ved sommer-OL 2012 kom han på andreplass både i kvalifiseringsheatet sitt og i semifinalen. I finalen løp han på 1:42,53, som var ny personlig rekord, og vant med det bronsemedalje på denne distansen, bak David Rudisha og Nijel Amos.
Framtida.no

Framtida.no er en nynorsk nyhets- og debattavis med unge som målgruppe. Ansvarlig redaktør er Espen Udland (2018), og redaktør Svein Olav B. Langåker.
Nettstedet ble startet i 1. september 2010 som et samarbeid mellom ABC Startsida, Landssamanslutninga av nynorskkommunar, Landslaget for lokalaviser, Magasinett, Pirion og Mot til å meina, og fikk støtte fra Kulturdepartementet de første åra som en del av det målpolitiske arbeidet. Et viktig mål med nettavisa er å styrke nynorsken. Ellers skal Framtida.no være en viktig arena for engasjementet til unge og se nyheter fra en ung synsvinkel. Nettstedet er redigert på nynorsk. Flere lokalaviser, Magasinett og Dag og Tid leverer stoff, men det er mest egenproduserte artikler. I tillegg er det lagt opp til aktivitet fra brukerne.
I løpet av 2017 var 825.000 brukere innom Framtida.no. I 2016 var tallet 485 000.
Språkfakta 2015 kaller Framtida.no den viktigste tilveksten til nynorsk nettjournalistikk etter 2000.

Priser og utmerkelser

Framtida.no ved redaktør Svein Olav B. Langåker fikk 3. februar 2018 tildelt hederlig omtale av Haugesund journalistlag for en artikkelserie om sang i skolen.
Framtida.no fikk Målprisen 2018 av Hordaland Mållag 17. mars 2018.
Kurt Alder

Biografi

Alder ble født i et industriområde i Königshütte, Schlesien (dagens Chorzów, Polen), hvor han fikk sin første skolegang. Alder forlot området da Königshütte ble en del av Polen i 1922. Han studerte kjemi ved universitetet i Berlin fra 1922, og senere ved universitetet i Kiel hvor han i 1926 tok sin doktorgrad med Diels som sin veileder og mentor.
I 1930 ble Alder utnevnt til foreleser i kjemi ved universitetet i Kiel, og forfremmet til lektor i 1934. I 1936 forlot han Kiel for å arbeide hos IG Farben Industrie i Leverkusen, hvor han arbeidet med syntetisk gummi. I 1940 ble han utnevnt til professor i eksperimentell kjemi og kjemisk teknologi ved Universitetet i Köln og samtidig til direktør for Instituttet for kjemi der. Gjennom denne tiden, til tross for mange hindringer for original forskning under andre verdenskrig, fortsatte han et systematisk program for forskning innenfor syntese av organiske forbindelser, som var hans primære interesse. I alt publiserte han mer enn 151 artikler innenfor dette fagområdet. Alder mottok en rekke æresdoktorgrader og andre priser for sitt arbeide. I 1950 delte han Nobelprisen i kjemi med Diels for arbeidet på det som nå er kjent som Diels-Alderreaksjonen. Månekrateret Alder er oppkalt etter han som en heder for hans vitenskapelige innsats. Insektmidlet aldrin, som ble syntetisert gjennom en Diels-Alderreaksjon, er også navngitt etter han.
Jüdisches Zentrum München

Jüdisches Zentrum München er menighetssenteret til det jødiske trossamfunnet i München og Oberbayern, det nest største jødiske trossamfunnet i Tyskland med rundt 9 300 medlemmer, og ligger ved Sankt-Jakobs-Platz i Münchens gamleby. Det omfatter hovedsynagogen Ohel Jakob (Jakobs telt), et kultur- og menighetshus med forsamlingsrom, skole, barnehave og restaurant, og det nye jødiske museet som ble åpnet i mars 2007. Synagogen er inspirert av det første tempelet i Jerusalem, ble åpnet i november 2006 og har 585 sitteplasser.
Arkitektonisk verdi

Arkitektonisk verdi er en verneverdi som man finner i bygninger eller anlegg med arkitektonisk kvaliteter. Arkitektonisk kvalitet kan knyttes til noe som utfolder seg i tre dimensjoner som har en praktisk og kunstnerisk side.
Det legges vekt på form, struktur, funksjonelle og bygningstekniske kvaliteter, materialvalg og detaljutforming i forhold til en kunstnerisk idé og fullførelsen av den. Estetiske vurderinger er sentrale i denne sammenhengen.
Bjarne Hurlen

Andre verdenskrig

Ved krigsutbruddet i 1940 var Hurlen løytnant og 1. kaserneoffiser ved Befalsskolen for Feltartilleriet i Oslo. Under felttoget i Norge i 1940 hadde han kommandoen over et halvbatteri av Skolebatteriet (1/2-btt Hurlen). Han deltok i kampene i Glåmdalen og Østerdalen.  Etter felttoget studerte han på Norges tekniske høyskole fra 1941 til 1942.
I Storbritannia var han i den norske brigaden i Skottland der han i 1945 var nestkommanderende i Feltartilleribataljonen.

Etter andre verdenskrig

Hurlen kom til Kongsberg Våpenfabrikk i 1951. Den 1. juli 1956 ble han så ansatt som administrerende direktør for Våpenfabrikken, en stilling han hadde fram til 1975. Etter det var han styreformann.
I 1964 ble han utnevnt til ridder av 1. klasse med St. Olavs Orden fordi han hadde vist fortjentsfullt virke ved utbyggingen av våpenfabrikken. I 1985 fikk han Kongsberg-medaljen for at han på en så fremragende måte hadde jobbet for industri-utviklingen i Kongsberg.
Oscar for beste kvinnelige hovedrolle

Oscar for beste kvinnelige hovedrolle utdeles årlig av Academy of Motion Picture Arts and Sciences (AMPAS). Prisen deles ut for skuespillerens prestasjon i én film i det aktuelle året. Den 1. Oscar-utdelingen ble avholdt i 1929, og Janet Gaynor ble den første mottakeren av prisen for rollene hennes i Syvende himmel, Street Angel og Solopgang. I dag blir de nominerte skuespillerne valgt gjennom preferansevalg av skuespillerne som er medlemmer av Oscarakademiet; vinnerne kåres gjennom flertallsvalg av alle medlemmene i akademiet.

Vinnere og nominerte

Vinneren for hvert år er uthevet med gul bakgrunn. Prisen blir utdelt året etter det som er oppgitt i listen.
Cyphoscyla

Utseende

En middelsstor, kraftig, noe knudrete, matt brun trebukk. Antennene er noe kortere enn kroppen. Pronotum har er rektangulært med litt utstående hjørner. Dekkvingene er jevnbrede.

Levevis

Disse billene har larver som lever i død ved.

Utbredelse

Arten er utbredt fra Vest-Malaysia i vest til Java i øst.
Langøya (Øksnes)

Lille Langøya i Øksnes Vestbygd, ligger mot nordvest i Vesterålen. Her finnes flere nedlagte småbruk som nå er fritidsboliger, mens ett er bebodd og driver med villsau (2016).
American Skin (41 Shots)

«American Skin (41 Shots)» er en sang skrevet av Bruce Springsteen, inspirert av en hendelse da fire politifolk i New York skjøt ned og drepte den ubevæpnede guineiske immigranten Amadou Diallo den 4. februar 1999.
Springsteen framførte sangen første gang på en konsert i Atlanta den 4. juni 2000, den siste konserten før konsertturnens siste 10 framføringer på New Yorks Madison Square Garden hvor han også framførte sangen, til tross for advarsler. Framføring førte til en del strid med politiet i New York og hvor Patrolmen's Benevolent Association (PBA), politiets fagforening, oppfordret til boikott av Springsteens konserter.
Sangen har blitt utgitt på plate, Live in New York City, som konsertfilm, (2001), på samleplaten The Essential Bruce Springsteen (2003) og på studioalbumet High Hopes (2014). På sistnevnte bidrar Tom Morello på gitar. Coverversjoner er utgitt av Svante Karlsson, Jen Chapin & Rosetta Trio og The Gibbons.
Amadou Diallo var ubevæpnet da han ble skutt ned med totalt 41 skudd, slik som det nevnes i sangens tittel. De fire politifolkene som sto bak nedskytningen ble alle frikjent i en rettssak i Albany i New York. Nedskytningen og frikjennelsen opprørte mange. Blant de spørsmål som ble stilt var emner som var sentrale i kontroversen politibrutalitet, rasisme, og kontagiøs skyting.
Diallos død ble en sak under valget på ny borgermester for New York i 2005. Springsteen er ikke den eneste amerikanske musikeren som har tatt opp eller nevnt skyting i sin musikk, men også av blant andre 88 Keys, Aesop Rock, Agnostic Front, Akon, Antipop Consortium, Anthony David, Army of the Pharaohs, Beanie Sigel, Beastie Boys, Big Stan, Blue Scholars, Brothers Keepers, Bunny Wailer, Capone-N-Noreaga, Cunninlynguists, Damien Marley, Dead Prez, Elliott Sharp, Erykah Badu, Fabolous, Fredro Starr, Greenhouse Effect, Immortal Technique, Jay-Z, Jen Chapin, Jemeni, J-Live, Kool G Rap, Lauryn Hill, Le Tigre, Leftöver Crack, Mash Out Posse, Merauder, Mike Ladd, Mischief Brew, Mos Def, Nicki Minaj, og andre.
Uman (Ukraina)

Uman (ukrainsk Умань) er en by i Ukraina med 88 300 innbyggere (1. januar 2004), beliggende i Tsjerkasy oblast og er administrasjonsstedet for området (rajon) Umanskyi rajon.

Historie

Byens opprinnelse er uklar, men er svært gammel. Den er kjent fra 1616 da tatarene bygde et forsvarsanlegg i byen og et fremtredende kossakregiment ble stasjonert i byen. I årene 1670–1674 var byen militært hovedkvarter for den delen av Ukraina som på vestsiden av Dnepr. Folketallet steg utover på 1600-tallet da byen var en del av Polen og den fikk byrettigheter i 1616 og i 1629 hadde den 6 000 innbyggere. i 1706 fikk den Magdeburg-rettigheter.
I 1802 ble den storeslagne Sophienpark åpnet, anlagt av den polske greven Stanislaw Potocki og ingeniøren Ludwig Metzel, med forbilde av de engelske landskapsparkene. Parken har navn etter Potockis greske hustru.
Under andre verdenskrig var det rett ved byen et større slag mellom det tyske Wehrmacht og Den røde armé 15. juli – 8. august 1941 hvor en tysk pansergruppe rykket øst mot den østlige buktingen av Dnepr og rundt 100 000 sovjetiske krigsfanger i en stor knipetangsmanøver. Etter den tyske erobringen av byen ble over 14 000 jøder deportert fra byen. Fra begynnelsen av 1990-tallet har byen blitt et jødisk valfartssted da graven til den sentrale rabbien Nachmann ligger her.

Næringsliv

Byen næringsliv har tygdepunkt på maskinindustri og kjemisk.farmasøytisk industri. Uman ligger sentralt kommunikasjonsmessig hvor motorveiene Kyiv – Odessa og Vinnytsia – Kropyvnytskyj krysses ved byen.
Chicago Marathon 2017

Chicago Marathon 2017 var den 40. utgaven av Chicago Marathon. Løpet arrangeres i Chicago i Illinois i USA.
44.405 utøvere fullførte løpet, og over 1,5 millioner tilskuere møtte opp.

Oppsummering

Galen Rupp fra USA vant herreløpet, og slo regjerende mester Abel Kirui. Rupp ble den første utøveren fra USA som vant løpet siden Khalid Khannouchi i 2002, og den første USA-fødte som vant siden Greg Meyer i 1982. Dette var Rupps første seier i World Marathon Majors-serien.
Tirunesh Dibaba fra Etiopia vant kvinnenes maraton på 2:18:30, som var den nest beste tiden i kvinneklassen noensinne. Brigid Kosgei fra Kenya kom på andreplass, og fikk med det sin første pallplassering i en World Marathon Major. USAs Jordan Hasay kom på tredjeplass med 2:20:57, som var den nest beste tiden en kvinne fra USA har greid i Chicago Marathon.
Kvinnenes rullestolmaraton ble vunnet av Tatyana McFadden fra USA, for sjuende år på rad. Hun satte ny løyperekord med 1:39:15 – samme tid som sølvvinner Amanda McGrory. Sveitsiske Marcel Hug vant mennenes rullestolmaraton, med tiden 1:29:23, og forsvarte sin seier fra året før. Han slo Kurt Fearnley med over et minutt.

Kilder

Resultater Chicago Marathon 2017
Den ukjente rebell

Den ukjente rebell, eller Tank Man, er kallenavn for den ukjente mannen som under massakren på Den himmelske freds plass i Beijing i 1989 ble internasjonalt kjent da han gjennom å stille seg foran en kolonne av stridsvogner lyktes i å hindre deres framferd i mer enn en halvtime. Hendelsen ble filmet og fotografert, og bildene havnet raskt i nyhetene verden over. 
Veldig lite er kjent om mannens identitet. Den britiske avisen Sunday Express har navngitt ham som Wang Weilin, en 19-årig kinesisk student, men hvorvidt dette stemmer er usikkert. Hva som hendte med mannen etter massakren vet man også svært lite om.
Noen hevder at han ble henrettet noen uker etter protestene. Andre kilder oppgir at han fortsatt lever og gjemmer seg i Kinas innland.
Det amerikanske tidsskriftet Time Magazine inkluderte i 1998 den ukjente rebellen i sin liste over 1900-tallets hundre mest innflytelsesrike personer.
Bildet av Den ukjente rebell idet han stopper stridsvognene har aldri blitt vist i Kina.
Sinn

Sinn refererer til aspekter av intellekt og bevissthet manifestert som kombinasjoner av tanke, sansing, hukommelse, emosjon, vilje og fantasi; sinn er strømmen av bevisstheten. Det omfatter alle av hjernens bevisste prosesser. Betegnelsen omfatter også fra tid til annen underbevisstheten eller dyrenes bevisste tanker. Sinn brukes ofte til å referere til tankeprosesser ved resonnement.
Le Havre kraftverk

Le Havre kraftverk er et kombinert kullkraftverk og varmekraftverk utenfor byen Le Havre i departementet Seine-Maritime i Frankrike. Det har en installert produksjonskapasitet på 1990 MW fordelt på 4 blokker/turbiner av ulike dimensjoner. Operatør er Electricite de France. 
Anlegget ble utbygd i årene 1968–1983. Brenselstypen er steinkull, og tungolje. 
De totale CO2-utslippene i 2008 var ca. 4 045 000 tonn. 
 Dette er det kraftverket i Frankrike som slipper ut mest klimagasser.
Oscar Torp

Oppvekst i Østfold

Torp kom fra enkle kår i Østfold og var nest eldste gutt av totalt ni søsken, hvor åtte vokste opp. Faren emigrerte til Canada da Torp var ti, og døde på hjemveien fire år senere. Torp var barnearbeider og opplevde sin første arbeidskonflikt allerede som 13-åring. Det gjorde sterkt inntrykk på den unge arbeideren, og han kom tidlig med i faglig arbeid. 15 år gammel var han underkasserer i sin fagforening på Hafslund.

Formann i Arbeiderpartiet

I 1918 ble han formann i Sarpsborg Arbeiderparti og medlem av Arbeiderpartiets landsstyre. Fem år senere ble han valgt til formann i DnA, etter Emil Stang d.y. Oscar Torp er en av kun fire norske politikere som har innehatt samtlige av fire følgende verv: partileder, statsråd, statsminister og stortingspresident. Han var ordfører i Oslo fra 1934 til 1936, men avbrutt av hans første periode som forsvarsminister fra 20. desember 1935 til 15. august 1936 da han var sykdomsvikar for Fredrik Monsen.

Forsvarsminister

Torp, som selv satt i fengsel for å ha agitert for militærnekting i 1920-årene, var forsvarsminister i to omganger (1935-1936 og 1942-1945) og klarte å etablere et nært tillitsforhold til britiske militære myndigheter under krigen. Torp la helt om den norske forsvarsorganisasjonen og opprettet en sentral ledelse — Forsvarets Overkommando — for de tre forsvarsgrenene i 1942. Forsvarssjef med generalmajors grad ble den til da relativt ukjente major Wilhelm Hansteen.

Sosialminister

I årene mellom de to periodene som forsvarsminister, var han sosialminister. Både alderstrygd og arbeidsledighetstrygd ble innført da Torp var sosialminister. Torp var også gjenoppbyggingsminister i Gerhardsens første rene Ap-regjering. 
Torp ble i 1958 rammet av hjerneblødning og døde etter å ha sett 1. mai-toget i Oslo. Da beskjeden kom om at Oscar Torp var død, ble de fleste kveldsarrangementer avlyst eller lagt om. Selv om Torp var en viktig person i den norske arbeiderbevegelsen før krigen, ble han fort glemt etter sin død.
Fylkesvei 6904

Fylkesvei 6904 (Fv6904) i Trøndelag går mellom Lundskin og Stiklestad kirke i Verdal kommune. Veiens lengde er 9,2 km.
Før Trøndelag fylke ble opprettet 1. januar 2018 hadde veien betegnelsen Fylkesvei 164 (Nord-Trøndelag).
Skyllebolle

En skyllebolle er en liten bolle som enten er av glass eller metall. Den er fylt med lunkent vann og en sitronskive. I mange restauranter plasseres den på en asjett sammen med en serviett.
Slike boller kan benyttes av gjester som spiser hummer, reker eller artisjokk, og som blir grisete på fingrene av å være i berøring med maten.